**Svečano obilježen Dan Filozofskoga fakulteta**

U petak, 8. veljače 2019., na Filozofskom fakultetu u Osijeku Svečanom je sjednicom obilježena 58. obljetnica te visokoškolske osječke ustanove razvojni tijek koje je započeo 1961. s Pedagoškom akademijom, nastavio se 1977. s Pedagoškim fakultetom, koji je 2004./2005. preimenovan u Filozofski fakultet.

Uz brojne djelatnike, studente i umirovljenike, Svečanoj je sjednici nazočio i rektor Sveučilišta Josipa Jurja Strossmayera u Osijeku, koji je uz dekanicu fakulteta-slavljenika prof. dr. sc. Loretanu Farkaš, pozdravio nazočne.

Tom prigodom uručene su zahvalnice djelatnicima koji su umirovljeni u ak. godini 2017./2018. prof. dr. sc. Ivanu Balti, izv. prof. dr. sc. Vesni Buljubašić Kuzmanović, Ani Forjan i Snježani Jurčević. Nastavnicima su dodijeljene nagrade za znanstveni i nastavni rad, a studentima Dekanova nagrada, pohvale za uspješnost u studiranju po godinama i pohvale za izvannastavne aktivnosti u prethodnoj akademskoj godini.

Dobitnici nagrade za znanstveni rad su prof. dr. sc. Mario Brdar (humanističke znanosti) i doc. dr. sc. Valerija Križanić (društvene znanosti), dok su nagradu za nastavni rad podijelile doc. dr. sc. Ljubica Matek i doc. dr. sc. Ana Mikić Čolić.

**Dekanovu nagradu dobili su sljedeći studenti:**

1. Valentina Markasović, studentica III. godine preddiplomskoga dvopredmetnog studija Engleskoga jezika i književnosti i Povijesti

2. Matej Magdika, student III. godine preddiplomskoga jednopredmetnog studija Hrvatskoga jezika i književnosti

3. Marijana Mandić, studentica II. godine diplomskoga jednopredmetnog studija Njemačkoga jezika i književnosti (nastavničkog smjera)

4. Karlo Kimer, student II. godine diplomskoga dvopredmetnog studija Pedagogije i Povijesti (nastavničkog smjera)

**Pohvale za uspješnost u studiranju po godinama dobili su sljedeći studenti:**

1. Josip Čičak, student II. godine preddiplomskoga jednopredmetnog studija Njemačkoga jezika i književnosti

2. Valentina Markasović, studentica III. godine preddiplomskoga dvopredmetnog studija Engleskoga jezika i književnosti i Povijesti

3. Danijela Mađarac, studentica II. godine diplomskoga dvopredmetnog studija Pedagogije i Povijesti (nastavničkog smjera)

4. Karlo Kimer, student II. godine diplomskoga dvopredmetnog studija Pedagogije i Povijesti (nastavničkog smjera)

5. Krešimir Hrženjak, student II. godine diplomskoga dvopredmetnog studija Pedagogije i Povijesti (nastavničkog smjera)

6. Barbara Žuro, studentica II. godine diplomskoga jednopredmetnog studija Psihologije

7. Antonela Šreter, studentica II. godine diplomskoga jednopredmetnog studija Psihologije

8. Antonia Bojčić, studentica II. godine diplomskoga dvopredmetnog studija Engleskoga jezika i književnosti (prevoditeljskoga smjera) i Povijesti (nastavničkoga smjera)

9. Laura Rancinger, studentica II. godine diplomskoga jednopredmetnog studija Psihologije

10. Marijana Mandić, studentica II. godine diplomskoga jednopredmetnog studija Njemačkoga jezika i književnosti

**Pohvale za izvannastavne aktivnosti dodijeljene su:**

1. Amri Hodžić, studentici I. godine diplomskoga dvopredmetnog studija Njemačkoga jezika i književnosti (nastavničkog smjera) i Hrvatskoga jezika i književnosti (nastavničkog smjera)

2. Juri Žiliću, studentu II. godine diplomskoga dvopredmetnog studija Informatologije i informacijskih tehnologija

3. Andreju Labudiću, studentu I. godine diplomskoga dvopredmetnog studija Engleskoga jezika i književnosti (nastavničkog smjera) i Povijesti (nastavničkog smjera).

Svečanoj atmosferi sjednice pridonio je i nastup Vokalnoga sastava „Akvarel“ te izložba o vremenu nastanka Filozofskoga fakulteta kao Pedagoške akademije – 60-ih godina 20. stoljeća – što su ju pripremile djelatnice Knjižnice Filozofskoga fakulteta, ali i izlošci koji govore o suvremenom trenutku u životu Fakulteta.

Fotografije je snimila i galeriju oblikovala Lana Šuster, diplomirana knjižničarka i djelatnica Knjižnice Filozofskoga fakulteta u Osijeku.